16. ΑΠΟΦΑΣΙΣ ΥΠΟΥΡΓΩΝ ΕΘΝ. ΑΜΥΝΗΣ ΚΑΙ ΟΙΚΟΝΟΜΙΚΩΝ Αριθ. Α.Φ.454.0/13/706294 της 11 Μαρτ./3 Απρ. 1969 (ΦΕΚ Β΄  234) Περί καθορισμού εξόδων μετατοπίσεως περιπτέρων Αναπήρων και Θυμάτων Πολέμου. Έχοντες υπ’ όψιν: α)Τας διατάξεις των άρθρ. 23 παρ. 3 και 99 του Α.Ν. 1324/49, «περί προστασίας και αποκαστάσεως των Αναπήρων Πολέμου κλπ», κυρωθέντος δια του Νόμ. 1487/50, του άρθρ. 4 παρ. 1 και 2 του Ν.Δ. 4352/64, «περί διατάξεων τινών αφορωσών τους Δημοσίους Υπαλλήλους κλπ.», εν συνδυασμώ προς τα υπ’ αριθ. 431/65 και 83/66 Β.Δ/τα και του άρθρ. 4 του Ν.Δ. 3880/58, «περί ενοποιήσεως των πολεοδομικών αρμοδιοτήτων κλπ.». β)Την υπ’ αριθ. 159001/3/3717/52 κοινήν απόφασιν ημών, «περί καθορισμού εξόδων μετατοπίσεως περιπτέρων κλπ.». γ)Την υπ’ αριθ. 816/1966 γνωμοδότησιν του Νομικού Συμβούλου του Κράτους, και δ)Σχετικήν εισήγησιν της Δ/νσεως Αναπήρων Α.Σ., εγκριθείσαν υπό της Ιεραρχίας, δι’ ης επροτάθη η αύξησις του χορηγουμένου εις τους αναπήρους και τα θύματα πολέμου ποσού προς κάλυψιν των εξόδων αυτεπαγγέλτου μετατοπίσεως περιπτέρων, αποφασίζομεν: α)Εν περιπτώσει μετατοπίσεως περιπτέρου διατασσομένης αυτεπαγγέλτως, κατόπιν αποφάσεως του αρμοδίου κατά Νόμον οργάνου και κατ’ εφαρμογήν των διατάξεων του άρθρ. 23 παρ. 2 του Α.Ν. 1324/49 ή του Ν.Δ. 3880/58 τα έξοδα της τοιαύτης μετατοπίσεως καθορίζονται δια μεν τας πόλεις τας εχούσας πληθυσμόν άνω των 10.000 κατοίκων εις δραχ. 1000, δια δε τας λοιπάς πόλεις, κωμοπόλεις και χωρία εις δραχ. 700. β)Ο δικαιούχος των ως άνω εξόδων οφείλει να υποβάλη εντός μηνός επί της γενομένης μετατοπίσεως του περιπτέρου του εις το Ορθοπεδικόν Εργοστάσιον Αναπήρων Πολέμου απ’ ευθείας ή δια της Διοικητικής ή Αστυνομικής Αρχής της περιφερείας τα κάτωθι δικαιολογητικά: 1.Σχετικήν αίτησιν εμφαίνουσαν πάντα τα στοιχεία αυτού (ονοματεπώνυμον, όνομα πατρός, αριθ. Μητρώου, Διεύθυνσιν κατοικίας). 2.Αντίγραφον της σχετικής αποφάσεως του αρμοδίου κατά Νόμον οργάνου της διατασσούσης την μετατόπισιν. 3.Βεβαίωσιν της Αστυνομικής Αρχής της περιφερείας, πιστοποιούσης, ότι η μετατόπισις του περιπτέρου εγένετο συμφώνως τη προμνησθείση αποφάσει. γ)Το Ορθοπεδικόν Εργοστάσιον Αναπήρων Πολέμου, ελέγχον τα υποβληθέντα αυτώ δικαιολογητικά, καταβάλλει εις τον δικαιούχον και επί εξοφλητική αυτού αποδείξει το δια της παρούσης καθοριζόμενον χρηματικόν ποσόν, καταλογίζει δε τούτο απ’ ευθείας εις τα οριστικά έξοδα και εις βάρος του σχετικού κεφαλαίου του άρθρου του προϋπολογισμού. Καταργείται η υπ’ αριθ. 159001/3/3717/52 απόφασιν ημών. Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. 17. ΑΠΟΦΑΣΙΣ ΥΠΟΥΡΓΩΝ ΕΘΝ. ΑΜΥΝΗΣ, ΣΥΝΤΟΝΙΣΜΟΥ ΚΑΙ ΔΗΜΟΣΙΩΝ  ΕΡΓΩΝ Αριθ. Φ.443531/24/300030 της 17 Ιουλ./16 Σεπτ. 1969 (ΦΕΚ Β΄  588) Περί του τύπου και των διαστάσεων των αναπηρικών περιπτέρων. Έχοντες υπ’ όψιν τας διατάξεις των άρθρ. 22 και 99 του Α.Ν. 1324/49 «περί προστασίας και αποκαταστάσεως των αναπήρων πολέμου οπλιτών και θυμάτων πολέμου», ως εκυρώθη δια του υπ’ αριθ. 1487/50 ως και τας διατάξεις των άρθρ. 4 και 5 του Ν.Δ. 3880/1958, αποφασίζομεν: Ι.Ο τύπος και αι διαστάσεις των παρεχομένων αναπηρικών περιπτέρων καθορίζονται εφεξής ως κάτωθι: 1.Μέγιστον μήκος και μέγιστον πλάτος του περιπτέρου 1,50 Χ 1,30μ. Αι διαστάσεις αύται συνεχίζονται από της βάσεως του περιπτέρου μέχρι της βάσεως της στέγης και δια πάσαν οριζοντίαν τομήν του περιπτέρου. Αι παρειαί της στέγης δύνανται να εξέχουν μέχρι 0,15μ. 2.Το μέγιστον ύψος του περιπτέρου δέον να φθάνη τα 2,60μ., ήτοι: α)Ύψος βάσεως περιπτέρου (εκ μπετόν) 0,10μ. β)Ύψος εκ της βάσεως μέχρι των θυρίδων 0,90μ. γ)Εκ της βάσεως των θυρίδων μέχρι της στέγης 1,40μ. δ)Ύψος κωνικής στέγης 0,20μ. Συνολικόν ύψος εκ του πεζοδρομίου 2,60μ. 3.Τα περίπτερα κατασκευάζονται εξ ξύλου. (Αντί για τη σελ. 806,01(β)  Σελ. 806,01(γ) Τεύχος 1388 Σελ. 65 Περίπτερα αναπήρων πολέμου 36.Ι.γ.16-17 4.Εις τας εμπροσθίας και πλαγίας παρειάς εκάστου περιπτέρου κατασκευάζονται τρεις εν όλω θυρίδες δια τας συναλλαγάς μετά του κοινού, όπισθεν δε της κεντρικής θυρίδος και προς την πλευράν της οδού κατασκευάζεται η θύρα του περιπτέρου. 5.Ραφαί εξέχουσαι πέραν των καθορισθεισών διαστάσεων (1,50 Χ 1,30) απαγορεύονται απολύτως. «6.Επιτρέπεται η τοποθέτηση κινητού προστεγάσματος (τέντας) με στήριξη μόνο επάνω στο περίπτερο, χωρίς κατακόρυφα στηρίγματα η οποία προεξέχει το μέγιστο κατά 1,50 μ. σε οριζόντια προβολή από αυτό και ο,50 μ. εσώτερον του άκρου του πεζοδρομίου. Ο τύπος, τα υλικά, ο χρωματισμός του κ.λπ. εγκρίνονται από την ΕΠΑΕ μετά από πρόταση του δημοτικού συμβουλίου μία φορά για κάθε δήμο». Η μέσα σε «» υποπαρ. 6 αντικαταστάθηκε ως άνω από την περίπτ. α΄ άρθρ. 1 της με αριθ. Φ. 900/ΑΔ.786/Σ.38/10-25 Αυγ.1999 (ΦΕΚ Β΄1665), απόφασης Υπουργού Εθν. Άμυνας και Περιβάλλοντος, Χωροταξίας και Δημ. Έργων. Σύμφωνα δε με την περίπτ. β΄της ίδιας απόφασης. Ρυθμίσεις και περιορισμοί, που προβλέπονται από ειδικές διατάξεις, εξακολουθούν να ισχύουν. 7.Επιτρέπεται η τοποθέτησις διαφημίσεων φωτεινών ή μη επί των στεγών των περιπτέρων και εις ύψος 0,40 μέτρα από της βάσεως της στέγης, εφ’ όσον δεν εμπίπτουν εις ετέρας απαγορευτικάς διατάξεις. 8.Το περίπτερον προστατεύεται δια ρολών κατασκευαζομένων εντός των καθορισθεισών ως άνω διαστάσεων. ΙΙ.Δι’ άπαν το Κράτος καθορίζεται είς και μόνον τύπος αναπηρικών περιπτέρων με τας ως άνω καθοριζομένας διαστάσεις, απαγορευομένης απολύτως της κατασκευής οιουδήποτε άλλου τύπου περιπτέρου, επιφυλασσομένων των διατάξεων του άρθρ. 5 του Ν.Δ. 3748/57 και του άρθρ. 4 εδάφ. 3 του Ν.Δ. 3880/58. ΙΙΙ.Εφεξής άπαντα τα αναπηρικά περίπτερα δέον να ώσιν ελαιοχρωματισμένα εξωτερικώς δια χρώματος μπεζ ανοικτού. IV.Προσθήκαι και διαφημιστικαί πινακίδες μεταβάλλουσαι οπωσδήποτε τον καθοριζόμενον ως άνω τύπον και τας διαστάσεις των περιπτέρων απαγορεύονται απολύτως. Σελ. 806,02(γ) Τεύχος 1388 Σελ. 66 V.Εις περίπτωσιν μη συμμορφώσεως παντός περιπτεριούχου προς τα ως άνω καθοριζόμενα όσον αφορά τον τύπον και τας διαστάσεις των αναπηρικών περιπτέρων, η άδεια εκμεταλλεύσεως του περιπτέρου αφαιρείται κατόπιν αποφάσεως του Αρχηγού Ενόπλων Δυνάμεων δια την περιοχήν τέως Διοικήσεως Πρωτευούσης και των Νομαρχών δια την λοιπήν χώραν, το δε περίπτερον κατεδαφίζεται μερίμνη του οικείου Αστυνομικού Τμήματος. VI.Σχετικόν σχεδιάγραμμα με τας ως άνω καθοριζομένας διαστάσεις ως και τας λεπτομερείας του αναπηρικού  περιπτέρου θέλει κοινοποιηθή μερίμνη της Διευθύνσεως Εφέδρων Πολεμιστών, Αγωνιστών Αναπήρων και Θυμάτων Πολέμου Αρχηγείου Ενόπλων Δυνάμεων προς απάσας τας Νομαρχίας και τας ενδιαφερομένας Υπηρεσίας. VII.Η υπ’ αριθ. 159001/3/71-51/1950 κοινή απόφασις Υπουργών Στρατιωτικών, Οικισμού και Ανοικοδομήσεως και της Γενικής Γραμματείας Τουρισμού, καταργείται.

[Source: greek_legal_code_raptarchis | Tokens: 5909]